У артыкуле гутарка будзе ісці пераважна пра Берасцейска-Пінскае Палессе ў розныя часы, у тым ліку ў эпоху Вялікага княства Літоўскага (далей скарочана: ВКЛ), а таксама пра некаторыя агульныя палажэнні, суадносныя з моўнай сітуацыяй. Статыстычныя дадзеныя па Берасцейска-Пінскаму Палессю прыводзім па тых адміністрацыйных адзінках, у склад якіх гэты рэгіён уваходзіў. За аснову ўзяты матэрыялы перапісаў насельніцтва. У дадзеныя перапісаў унесены карэктывы. Карэннае насельніцтва рэгіёна, носьбітаў розных груп палескіх і панямонскіх гаворак называем – берасцяне па старадаўняй назве абласнога цэнтра – Бе´рестье [4: 3–5] (сучасная дыялектная назва – Бэ´рэсть). Падрабязней гл.: [9: 7–16].